《送区用孺之楚中便道还粤》
明代·胡应麟

吟尽长安白鼻騧，一函晴捧下金华。青圭夜剪唐藩叶，彩笔晨飞汉殿花。

星动斗牛人倚剑，天垂河汉客停槎。飞云绝顶重攀处，莫恋罗浮葛令砂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。